cyanic-selkie/wikianc huggingface dataset:
สตาร์ เทรค
การขยายของจักรวาลสตาร์ เทรค (2017–ปัจจุบัน)
ซีบีเอส ปฏิเสธข้อเสนอต่าง ๆ ในช่วงกลางทศวรรษ 2000 ในการเริ่มต้นแฟรนไชส์ใหม่ โดยมีข้อเสนอจากบุคคลต่าง ๆ ได้แก่ ผู้กำกับภาพยนตร์ ไบรอัน ซิงเกอร์, เจ. ไมเคิล สเตรซินสกี ผู้สร้าง บาบีลอน 5 และ โจนาทาน เฟรกส์และวิลเลียม แชตเนอร์ นักแสดงจาก สตาร์ เทรค  บริษัทยังปฏิเสธที่จะสร้างแอนิเมชันในรูปแบบเว็บซีรีส์ด้วย แม้ว่าการขาดหายไปของการออกอากาศบนโทรทัศน์ของแฟรนไชส์ แต่คลังภาพยนตร์ สตาร์ เทรค กลับสามารถเข้าถึงได้โดยผู้ชมทั่วไป เนื่องจากการเพิ่มขึ้นของบริการสตรีมมิ่ง เช่น เน็ตฟลิกซ์และแอมาซอนไพร์มวิดีโอ เพื่อใช้ประโยชน์จากแนวโน้มนี้, ซีบีเอสดึงแฟรนไชส์กลับมาบนจอเล็กอีกครั้งด้วยซีรีส์ สตาร์ เทรค: ดิสคัฟเวอรี เพื่อช่วยในการเปิดตัวและดึงดูดคนให้มาเป็นสมาชิกบริการสตรีมมิ่งของตัวเองในชื่อ ซีบีเอสออลแอคเซส ปีแรกของ ดิสคัฟเวอรี นั้นเปิดให้ชมเมื่อวันที่ 24 กันยายน ค.ศ. 2017 ปีที่สองเปิดให้ชมในเดือนมกราคม ค.ศ. 2019 ปีที่สามประกาศเมื่อวันที่ 27 กุมภาพันธ์ ค.ศ. 2019 ในขณะที่ ดิสคัฟเวอรี เปิดให้ชมในสหรัฐเฉพาะบนซีบีเอสออลแอคเซส เน็ตฟลิกซ์เป็นเจ้าของสิทธ์ในการเผยแพร่ทั่วโลก เพราะเป็นบริษัทที่ให้เงินทุนในการสร้างรายการทั้งหมด
ซีรีส์ออลแอคเซสลำดับที่สอง สตาร์ เทรค: พิคาร์ด มีแพทริก สจวตกลับมารับบทเดิมเป็น ฌอง-ลุค พิคาร์ด เปิดให้ชมครั้งแรกเมื่อวันที่ 23 มกราคม ค.ศ. 2020 ผ่านแอมาซอนไพร์มวิดีโอ ซึ่งเปิดให้ชมทั่วโลก ไม่เหมือนกับ ดิสคัฟเวอรี ซีบีเอสยังได้ปล่อย สตาร์ เทรค: ชอร์ตเทรคส์ ซึ่งเป็นซีรีส์รวมตอนสั้นซึ่งปล่อยระหว่าง ดิสคัฟเวอรี และ พิคาร์ด
สตาร์ เทรค ได้กลับมาอยู่ในรูปแบบแอนิเมชันอีกครั้งใน โลเวอร์เดกส์ แอนิเมชันแนวตลกผู้ใหญ่ สร้างโดยผู้เขียน ริค แอนด์ มอร์ตี้ ไมก์ แมกมาฮาน ออกอากาศครั้งแรกเมื่อวันที่ 6 สิงหาคม ค.ศ. 2020 บนซีบีเอสออลแอคเซส ซีรีส์แอนิเมชันอีกเรื่องหนึ่ง พรอดิจี กำลังอยู่ในขั้นตอนการพัฒนา สำหรับช่องนิคคาโลเดียน กำหนดออกอากาศในปี ค.ศ. 2021
นอกจากนี้ยังมี สตาร์ เทรค: สเตรนจ์นิวเวิร์ลส์ ซีรีส์สตรีมมิงที่ติดตามเรื่องราวของลูกเรือยานเอนเทอร์ไพรส์ โดยมีกัปตันไพค์จาก ดิสคัฟเวอรี ปีสอง เป็นกัปตัน ซึ่งได้ประกาศเมื่อวันที่ 15 พฤษภาคม ค.ศ. 202 และซีรีส์เกี่ยวกับ ฟิลิปปา จอร์โจว์ ตัวละครจาก ดิสคัฟเวอรี กำลังอยู่ในขั้นตอนการพัฒนา เป้าหมายของซีบีเอสคือมีเนื้อหา สตาร์ เทรค ตลอดทั้งปีบนออลแอคเซส
ละครโทรทัศน์
ละครโทรทัศน์ สตาร์ เทรค ประกอบด้วย ละครชุดคนแสดงแปดเรื่อง, แอนิเมชันชุดสามเรื่องและละครโทรทัศน์สั้นหนึ่งเรื่อง ได้แก่ ดิออริจินอลซีรีส์, ดิแอะนิเมเต็ดซีรีส์, เดอะเน็กซ์เจเนอเรชัน, ดีพสเปซไนน์, วอยเอเจอร์, เอนเทอร์ไพรส์, ดิสคัฟเวอรี, ชอร์ตเทรคส์, พิคาร์ด, โลเวอร์เดกส์, พรอดิจี และ สเตรนจ์นิวเวิร์ลส์ รวมทั้งหมด 880 ตอน ตลอด 44 ปีของละครโทรทัศน์
ดิออริจินอลซีรีส์ (1966–1969)
สตาร์ เทรค: ดิออริจินอลซีรีส์, หรือมักจะย่อว่า TOS, ได้ออกอากาศครั้งแรกทางช่อง เอ็นบีซี เมื่อวันที่ 8 กันยายน ค.ศ. 1966 โดยรายการเล่าถึงลูกเรือของยานอวกาศ ยูเอสเอส เอนเทอร์ไพรส์ กับภารกิจห้าปี "เพื่อก้าวไปอย่างกล้าหาญ ณ ที่ซึ่งไม่เคยมีมนุษย์คนใดเคยไปมาก่อน!" ระหว่างที่ออกอากาศครั้งแรกนั้น รายการได้เข้าชิงรางวัลอูโกสำหรับการนำเสนอละครยอดเยี่ยมอยู่หลายครั้งและชนะ 2 ครั้ง นักแสดงประกอบด้วย: • วิลเลียม แชตเนอร์ เป็น เจมส์ ที. เคิร์ก
• เลนนาร์ด นิมอย เป็น สป็อค
• ดีฟอเรสต์ เคลลี เป็น เลนนาร์ด แม็คคอย
• นิเชลล์ นิโคลส์ เป็น อูฮูรา
• วอลเทอร์ โคนิก เป็น พาเวล เชคอฟ
• มาเจล บาร์เรตต์ เป็น คริสติน ชาเปล หลังจากออกอากาศได้ 3 ปี ช่องเอ็นบีซีก็ได้ยกเลิกรายการ โดยตอนสุดท้ายออกอากาศเมื่อวันที่ 3 มิถุนายน ค.ศ. 1969 มีการเขียนคำร้องช่วงใกล้จะสิ้นสุดปีที่สองเพื่อที่จะรักษารายการไว้ มีนักศึกษาจากสถาบันเทคโนโลยีแคลิฟอร์เนียลงนามเป็นจำนวนมากและการที่ได้เข้าชิงรางวัลอูโกหลายครั้งอาจจะช่วยได้ อย่างไรก็ตาม รายการเป็นที่นิยมอย่างมากกับแฟน ๆ นิยายวิทยาศาสตร์และนักศึกษาวิศวกรรม แม้เนลสันเรตติงจะระบุไว้ว่ามีเรตติงต่ำ ต่อมารายการมีความนิยมเพิ่มขึ้นจากการออกอากาศซ้ำและเกิดการก่อตั้งลักธิตามมา
ดิแอะนิเมเต็ดซีรีส์ (1973–1974)
สตาร์ เทรค: ดิแอะนิเมเต็ดซีรีส์ (Star Trek: The Animated Series) หรือในชื่อย่อ "TAS" ผลิตโดย ฟิลเมชัน ออกอากาศ 2 ปี ตั้งแต่ปี ค.ศ. 1973 ถึง ค.ศ. 1974 โดยนักแสดงหลักจาก ดิออริจินอลซีรีส์ ยังคงมาให้เสียงตัวละครเดิม และยังมีนักเขียนบทจาก ดิออริจินอลซีรีส์ มาเขียนบทให้ ดิแอะนิเมเต็ดซีรีส์ ด้วย เนื่องจากเป็นรูปแบบแอนิเมชัน ทำให้สามารถสร้างพื้นที่ต่างดาวและสิ่งมีชีวิต ได้แปลกใหม่มากขึ้น แต่ก็ไม่ได้รับความนิยมมากนัก เนื่องจากใช้ฉากเก่ามากเกินไปและยังมีข้อผิดพลาดในการเคลื่อนไหวของแอนิเมชันและคิวดนตรี ซึ่งทำให้ชื่อเสียงของซีรีส์มัวหมอง ยีน ร็อดเดนเบอร์รี มักพูดอยู่เสมอว่าแอนิเมชันนี้ไม่จัดเป็นเส้นเรื่องหลัก นักแสดงประกอบด้วย: • วิลเลียม แชตเนอร์ เป็น เจมส์ ที. เคิร์ก
• เลนนาร์ด นิมอย เป็น สป็อค
• ดีฟอเรสต์ เคลลี เป็น เลนนาร์ด แม็คคอย
• เจมส์ ดูฮาน เป็น สกอตตี
• จอร์จ ทาเคอิ เป็น ฮิคารุ ซูลู ดิแอะนิเมเต็ดซีรีส์ เป็นซีรีส์ สตาร์ เทรค แรกที่ชนะรางวัล เอมมี เมื่อวันที่ 15 พฤษภาคม ค.ศ. 1975 ซีรีส์ได้นำกลับมาออกอากาศใหม่เป็นเวลาสั้น ๆ ทางช่อง นิคคาโลเดียน ช่วงกลางทศวรรษ 1980 และ ช่องไซ-ไฟ ช่วงกลางทศวรรษ 1990 มีการวางจำหน่ายซีรีส์นี้ในรูปแบบ เลเซอร์ดิส เมื่อช่วงกลางทศวรรษ 1980 รูปแบบวิดีโอเทป 11 ชุด เมื่อปี ค.ศ. 1989, รูปแบบดีวีดี เมื่อปี ค.ศ. 2006 และรูปแบบบลู-เรย์ เมื่อปี ค.ศ. 2016
เดอะเน็กซ์เจเนอเรชัน (1987–1994)
สตาร์ เทรค: เดอะเน็กซ์เจเนอเรชัน (Star Trek: The Next Generation), หรือมักใช้อักษรย่อว่า TNG, ดำเนินเรื่องหลัง ดิออริจินอลซีรีส์ ประมาณหนึ่งศตวรรษ (2364–2370) โดยมียานอวกาศ เอนเทอร์ไพรส์ ลำใหม่ (NCC-1701-D) และลูกเรือใหม่ • แพทริก สจวต เป็น ฌอง-ลุค พิคาร์ด
• โจนาทาน เฟรกส์ เป็น วิลเลียม ไรเกอร์
• เลวาร์ เบอร์ตัน เป็น จอร์ดี ลา ฟอร์จ
• ดีนีส ครอสบี เป็น ทาชา ยาร์
• ไมเคิล ดอร์น เป็น วอร์ฟ
• ไดอานา มัลดอร์ เป็น แคธาริน พูลาสกี (ปี 2)
• มารินา เซอร์ทิส เป็น ดีอันนา ทรอย
• เบรนท์ สไปเนอร์ เป็น เดต้า
• วิล วีตัน เป็น เวสลีย์ ครัชเชอร์ ออกอากาศครั้งแรกเมื่อวันที่ 28 กันยายน ค.ศ. 1987 และออกอากาศทั้งหมดเจ็ดปี เป็นละครโทรทัศน์ สตาร์ เทรค ที่มีเรตติงสูงที่สุดและกลายเป็นรายการโทรทัศน์ที่ออกอากาศหลายช่องแล้วมีเรตติงสูงที่สุดในช่วงปีท้าย ๆ ของการออกอากาศ เป็นตัวผลักดันให้กับละครโทรทัศน์อื่น มีความสัมพันธ์และเชื้อชาติใหม่ ๆ เกิดขึ้นใน เดอะเน็กซ์เจเนอเรชัน กลายเป็นพื้นฐานให้กับตอนใน ดีพสเปซไนน์ และ วอยเอเจอร์ เดอะเน็กซ์เจเนอเรชัน เข้าชิงและได้รับรางวัลเอมีหลายครั้ง—เช่น ละครโทรทัศน์ยอดเยี่ยมในปีสุดท้าย—รางวัลอูโกสองรางวัล, และรางวัลพีบอดีสำหรับรายการโทรทัศน์ยอดเยี่ยมหนึ่งตอน
ดีพสเปซไนน์ (1993–1999)
สตาร์ เทรค: ดีพสเปซไนน์ (Star Trek: Deep Space Nine), หรือมักใช้อักษรย่อว่า DS9, ดำเนินเรื่องช่วงปีสุดท้ายและทันทีหลัง เน็กซ์เจเนอเรชัน (2369–2375) ออกอากาศครั้งแรกเมื่อวันที่ 3 มกราคม ค.ศ. 1993 และออกอากาศทั้งหมดเจ็ดปี สิ่งที่แตกต่างจากละครโทรทัศน์ สตาร์ เทรค อื่นคือ ดีพสเปซไนน์ ดำเนินเรื่องในสถานีอวกาศในชื่อเดียวกันมากกว่าบนยานอวกาศ นักแสดงประกอบด้วย: • เอฟเวอรี บรูคส์ เป็น เบนจามิน ซิสโก
• เรเน ออเบอร์โจนอยส์ เป็น โอโด
• นิโคล เดอ บัว เป็น เอซรี แดกซ์ (ปี 7)
• ไมเคิล ดอร์น เป็น วอร์ฟ (ปี 4–7, รับบทเดิมจาก เน็กซ์เจเนอเรชัน)
• เทอร์รี ฟาร์เรลล์ เป็น จาดเซีย แดกซ์ (ปี 1–6)
• ซีริก ลอฟตัน เป็น เจค ซิสโก
• โคล์ม มีนีย์ เป็น ไมล์ส โอ'ไบรอัน (รับบทเดิมจาก เน็กซ์เจเนอเรชัน)
• อาร์มิน ไชเมอร์แมน เป็น ควาร์ก
• นะนา วิซิเทอร์ เป็น คีรา นีรีส รายการเริ่มต้นหลังชาวคาร์แดสเซียยึดดาวเบจอร์ กลุ่มปลดปล่อยชาวเบจอร์ขอร้องให้สหพันธ์แห่งดวงดาวช่วยมาบริหารสถานีอวกาศใกล้กับเบจอร์หลังสหพันธ์ควบคุมสถานีได้แล้ว กลุ่มตัวละครเอกนั้นค้นพบรูหนอนที่เสถียรภาพสามารถเข้าไปแล้วไปโผล่ที่แกรมมาควอแดรนต์ได้ ทำให้เบจอร์และสถานีเป็นสถานที่สำคัญทางยุทธศาสตร์ รายการบันทึกเหตุการณ์ของลูกเรือของสถานี, นำโดย ผู้บัญชาการ เบนจามิน ซิสโก (เอฟเวอรี บรูคส์), และ ผู้พัน คีรา นีรีส (นะนา วิซิเทอร์)
วอยเอเจอร์ (1995–2001)
สตาร์ เทรค: วอยเอเจอร์ (Star Trek: Voyager) ออกอากาศวันแรกเมื่อวันที่ 16 มกราคม ค.ศ. 1995 จนถึงวันที่ 23 พฤษภาคม ค.ศ. 2001 เป็นเวลาทั้งหมดเจ็ดปี มี เคต มัลกรูว แสดงเป็น กัปตัน แคทรีน เจนเวย์ โดยเป็นครั้งแรกของ สตาร์ เทรค ที่มีตัวละครนำเป็นผู้บังคับบัญชาหญิง นักแสดงประกอบด้วย: • เคต มัลกรูว เป็น แคทรีน เจนเวย์
• รอเบิร์ต เบลทราน เป็น ชาโคเทย์
• รอกแซน ดอว์สัน เป็น บี'ลานนา ทอร์เรส
• เจนนิเฟอร์ ลีน เป็น เคส (ปี 1–3)
• รอเบิร์ต ดันแคน แม็คนีลล์ เป็น ทอม แพรีส
• รอเบิร์ต พิคาร์โด เป็น เดอะ ด็อกเตอร์
• ทิม รัสส์ เป็น ทูว็อก
• เจอรี ไรอัน เป็น เซเวนออฟไนน์ (ปี 4–7)
• การ์เร็ตต์ วอง เป็น แฮร์รี คิม วอยเอเจอร์ ดำเนินเรื่องในช่วงเวลาเดียวกันกับ ดีพสเปซไนน์ และอีกสามปีหลังรายการจบ (2371–2378) ในตอนปฐมทัศน์นั้น ยูเอสเอส วอยเอเจอร์ และลูกเรือของยาน มาคีส์ (กลุ่มกบฏสหพันธ์) กำลังถูกไล่ล่า โดยยานทั้งสองลำถูกลำแสงพาไปยัง เดลตาควอแดนต์ ซึ่งห่างจากโลกประมาณ 70,000 ปีแสง ต้องเผชิญกับการเดินทางกลับสู่โลกเป็นเวลา 75 ปี ลูกเรือต้องเรียนรู้ที่จะทำงานร่วมกันเพื่อเอาชนะความท้าทายในการเดินทางที่ยาวนานและเต็มไปด้วยอันตราย และหาวิธีที่จะทำให้การเดินทางสั้นลง
เช่นเดียวกัน ดีพสเปซไนน์ ในช่วงปีแรกของ วอยเอเจอร์ แสดงความขัดแย้งระหว่างลูกเรือทั้งสองมากกว่าในช่วงตอนหลัง เช่นความขัดแย้งมักจะเกิดจากลูกเรือของสตาร์ฟีตที่ต้องทำ "ตามหลักการ" กับลูกเรือของมาคีส์ที่เป็นผู้ลี้ภัยหัวกบฏ ถูกบังคับโดยสถานการณ์ให้มาทำงานร่วมกัน ยานอวกาศ วอยเอเจอร์ ต้องเผชิญกับวัฒนธรรมและประเด็นขัดแย้งใหม่ ซึ่งเป็นไปไม่ได้ในละครโทรทัศน์ที่อยู่ในอัลฟาควอแดนต์ ในปีต่อ ๆ มามีตัวละครและวัฒนธรรมจากรายการก่อนหน้านี้ เช่น บอร์ก, คิว, ฟาเรนกี, โรมูลัน, คลิงงอน, คาร์แดสเซีย และนักแสดงจาก เดอะเน็กซ์เจเนอเรชัน
เอนเทอร์ไพรส์ (2001–2005)
สตาร์ เทรค: เอนเทอร์ไพรส์ (Star Trek: Enterprise) หรือชื่อเดิม เอนเทอร์ไพรส์ (Enterprise) เป็นละครโทรทัศน์ที่ดำเนินเรื่องก่อน สตาร์ เทรค ฉบับดั้งเดิม ออกอากาศระหว่างวันที่ 26 กันยายน ค.ศ. 2001 ถึง 13 พฤษภาคม ค.ศ. 2005 ทางช่องยูพีเอ็น เอนเทอร์ไพรส์ ดำเนินเรื่องอยู่ในช่วงทศวรรษ 2150, 90 ปีหลัง ซีฟราม คอเครน เดินทางด้วยความเร็วระดับวาร์ปครั้งแรกและประมาณ 10 ปีก่อนก่อตั้งสหพันธรัฐแห่งดวงดาว โดยละครโทรทัศน์แสดงการเดินทางของลูกเรือยานอวกาศวาร์ป 5 ลำแรกของโลกชื่อ เอนเทอร์ไพรส์ (เอ็นเอ็กซ์-01) (Enterprise (NX-01)) นักแสดงประกอบด้วย: • สกอตต์ บาคูลา เป็น โจนาธาน อาร์เชอร์
• โจลีน บลาล็อก เป็น ที'พอล
• จอห์น บิลลิงสลีย์ เป็น ฟล็อกซ์
• ดอมินิก คีติง เป็น มัลคอล์ม รีด
• แอนโธนี มอนกอเมอรี เป็น ทราวิส เมย์เวเธอร์
• ลินดา พาร์ก เป็น โฮชิ ซาโตะ
• คอนเนอร์ ทรินเนียร์ เป็น ทริป ทักเกอร์ เอนเทอร์ไพรส์ ในช่วงแรกนั้นเป็นละครโทรทัศน์ประเภทจบในตอนเหมือนกับใน ดิออริจินอลซีรีส์, เน็กซ์เจเนอเรชัน และ วอยเอเจอร์ ต่อมาในปีที่สาม นั้นกลายเป็นละครโทรทัศน์ที่มีเส้นเรื่องเดียวตลอดทั้งปี ปีที่สี่ซึ่งเป็นปีสุดท้ายนั้นประกอบด้วยสามและสี่ตอนที่มีเนื้อเรื่องต่อเนื่องกัน ซึ่งสำรวจต้นกำเนิดขององค์ประกอบบางอย่างที่อยู่ในละครโทรทัศน์ก่อนหน้านี้ และแก้ไขข้อผิดพลาดของความต่อเนื่องบางอย่างใน ดิออริจินอลซีรีส์
เอนเทอร์ไพรส์ นั้นเริ่มต้นด้วยเรตติงที่ดี แต่เมื่อเวลาผ่านไป เรตติงกลับตกลงอย่างรวดเร็ว แม้ว่านักวิจารณ์จะชมปีที่สี่ว่าดี ทั้งแฟนและนักแสดงต่างไม่พอใจ ตอนสุดท้ายของละครโทรทัศน์ ส่วนหนึ่งเพราะว่าในตอนนั้นมุ่งเน้นไปที่นักแสดงรับเชิญจาก เน็กซ์เจเนอเรชัน มากเกินไป  การยกเลิก เอนเทอร์ไพรส์ เป็นการสิ้นสุดการออกอากาศของละครโทรทัศน์ สตาร์ เทรค ใหม่ ที่ออกอากาศมายาวนาน 18 ปี ซึ่งเริ่มตั้งแต่ เน็กซ์เจเนอเรชัน เมื่อปี ค.ศ. 1987
ดิสคัฟเวอรี (2017–ปัจจุบัน)
สตาร์ เทรค: ดิสคัฟเวอรี (Star Trek: Discovery) คือซีรีส์ที่ดำเนินเรื่องก่อน ดิออริจินอลซีรีส์ ประมาณ 10 ปี ออกอากาศครั้งแรกเมื่อวันที่ 24 กันยายน ค.ศ. 2017 ในสหรัฐอเมริกาและแคนาดาทางช่องซีบีเอส ผู้ชมที่อยู่ในสหรัฐอเมริกาสามารถรับชมผ่านบริการสตรีมมิงซีบีเอสออลแอคเซสส์เท่านั้น ส่วนผู้ชมทั่วโลกยกเว้นแคนาดาสามารถรับชมได้บนเน็ตฟลิกซ์ • สนีควา มาร์ติน-กรีน เป็น ไมเคิล เบอร์นัม
• ดัก โจนส์ เป็น ซารู
• แมรี ไวส์เมน เป็น ซิลเวีย ทิลลี
• วิลสัน ครุซ เป็น ฮิวก์ คัลเบอร์
• ชาซาด ลาทิฟ เป็น แอช ไทเลอร์ / โว๊ก
• เจสัน ไอแซ็กส์ เป็น เกเบรียล ลอร์กา (ปี 1)
พิคาร์ด (2020–2023)
สตาร์ เทรค: พิคาร์ด เป็นละครชุดต่อเนื่องเหมือนกับ ดิสคัฟเวอรี่ ออกอากาศทางช่องซีบีเอสออลเอกเซส เมื่อวันที่ 23 มีนาคม ค.ศ. 2020 ดำเนินเรื่อง 30 ปีหลัง เดอะเน็กซ์เจเนอเรชัน แสดงนำโดย แพทริก สจวร์ต กลับมารับบทเดิมเป็น ฌอง-ลุค พิคาร์ด เนื่อเรื่องในปีแรก เล่าเรื่องราวของพิคาร์ดในวัยเกษียณของเขา แสวงหาการไถ่โทษจากสิ่งที่เขามองว่าเป็นความล้มเหลวในอดีต ในขณะที่เขาออกผจญภัยเพื่อช่วยลูกสาวของ เดตา เพื่อนร่วมทีมผู้ล่วงลับ นักแสดงประกอบด้วย: • แพทริก สจวร์ต เป็น ฌอง-ลุค พิคาร์ด
• อลิสัน พิลล์ เป็น แอกเนส จูราติ
• อิซา บริโอเนส เป็น ดาจ อาชา, โซจิ อาชา และ โคเร ซุง
• มิเชล เฮิร์ด เป็น ราฟฟี มิวสิเกอร์
• ซานติอาโก กาเบรรา เป็น คริสโตบอล "คริส" ริโอส
• แฮร์รี เทรดอเวย์ เป็น นาแร็ค
• อีวาน เอวากอรา เป็น เอลนอร์
• ออร์ลา เบรดี เป็น ลาริสและทาลลินน์
• เบรนต์ สไปเนอร์ เป็น อัลตัน ซุง, อดัม ซุง, ลอร์ และ เดตา
โลเวอร์ เดคส์ (2020–ปัจจุบัน)
สตาร์ เทรค: โลเวอร์ เดคส์ เป็นซีรีส์แอนิเมชันแนวตลกผู้ใหญ่สร้างโดย ไมค์ แม็คมาฮาน ผู้เขียนบท ริค แอนด์ มอร์ตี้ โดยเป็นเรื่องราวของลูกเรือสนับสนุนใน "ยานลำหนึ่งของสตาร์ฟลีตที่ไม่สำคัญมากนัก" ซีรีส์เปิดตัวครั้งแรกเมื่อวันที่ 6 สิงหาคม 2020 บนซีบีเอสออลแอกเซส • ทอว์นี นิวซัม เป็น แบกเคตต์ แมริเนอร์
• แจ็ก ควีด เป็น แบรดเวิร์ด "แบรด" โบยมเลอร์
• โนเอล เวลส์ เป็น ดี'วานา เทนดี
• ดอว์นน์ ลูอิส เป็น แคโรล ฟรีแมน
• เจอร์รี โอ'คอนเนลล์ เป็น แจ็ก แรนซัม
• เฟรด ทาทาชัวรี เป็น แชกซ์ส
• จิลเลียน วิกแมน เป็น ที'อะนา
กำลังพัฒนา
ซีบีเอสออลแอกเซสประกาศว่าซีรีส์คนแสดงและแอนิเมชันหลายเรื่อง กำลังอยู่ในขั้นตอนการพัฒนา
นิคคาโลเดียนร่วมทุนกับซีบีเอสกำลังสร้างซีรีส์แอนิเมชันสำหรับเด็ก, มีชื่อว่า โพรดิจี กำหนดเปิดตัวในปี 2021 ในเดือนพฤษภาคม ค.ศ. 2020 มีการประกาศซีรีส์ใหม่ชื่อว่า สตาร์ เทรค: สเตรนจ์นิวเวิร์ลส์ โดยมีนักแสดงนำ ได้แก่ อีธาน เพค, แอนสัน เมาต์ และ รีเบกกา โรเมน โดยจะกลับมารับบทเดิมจากใน สตาร์ เทรค: ดิสคัฟเวอรี ปี 2 เป็น สป็อค, คริสโตเฟอร์ ไพค์ และ นัมเบอร์ วัน ตามลำดับ มิเชล โหย่ว จะกลับมารับบทเดิมเป็น ฟิลิปปา จอร์โจว์ ที่มาจากจักรวาลกระจกใน ดิสคัฟเวอรี ซึ่งสังกัด แซคชัน 31 ในซีรีส์ชุดแยก
ซีรีส์อื่น ๆ ของแฟรนไชส์ที่กำลังอยู่ขั้นตอนวางแผนเพื่อพัฒนา ได้แก่ ซีรีส์ที่ดำเนินเรื่องในสถาบันสตาร์ฟลีต พัฒนาโดย สเตฟานี ซาเวจ และ จอช ชวาร์ตซ์, เซติ อัลฟา ไฟว์ ซีรีส์ที่เกี่ยวกับตัวละคร ข่าน นูเนียน ซิงห์ และ เนื้อเรื่อง ศึกสลัดอวกาศ ของเขา เขียนโดย นิโคลัส เมเยอร์
ภาพยนตร์
พาราเมาต์พิกเจอส์สร้างภาพยนตร์ชุด "สตาร์ เทรค" ออกมาแล้วสิบสามภาค โดยภาคล่าสุดฉายเมื่อกรกฎาคม 2016 ในภาพยนตร์หกเรื่องแรกนั้นเป็นการผจญภัยของนักแสดงจาก "ดิออริจินอลซีรีส์" ภาพยนตร์เรื่องที่เจ็ด สตาร์ เทรค ผ่ามิติจักรวาลทลายโลก เป็นภาพยนตร์ส่งต่อจากนักแสดงดั้งเดิมไปยังนักแสดงจาก "เน็กซ์เจเนอเรชัน" แล้วสามเรื่องต่อมาก็เน้นเฉพาะนักแสดงจาก "เดอะเน็กซ์เจเนอเรชัน" อย่างเดียว
ในภาพยนตร์เรื่องที่สิบเอ็ดและภาคต่อมาเป็นเส้นเวลาต่างกันจากเส้นเวลาดั้งเดิม โดยใช้นักแสดงใหม่แสดงเป็นตัวละครจาก "ดิออริจินอลซีรีส์" เลอนาร์ด นิมอย แสดงเป็นสป็อควัยแก่ในภาพยนตร์ ให้เชื่อมโยงการเล่าเรื่องกับเส้นเวลาเก่า ซึ่งต่อมากเรียกว่าเส้นเวลาไพร์ม ส่วนเส้นเวลาที่แตกต่างมีชื่อว่า "เส้นเวลาแคลวิน" คิดค้นโดย ไมเคิลและเดนิส โอคูดะ เพื่อให้เกียรติแก่ยานอวกาศ ยูเอสเอส แคลวิน ซึ่งปรากฏครั้งแรกในภาพยนตร์เมื่อปี ค.ศ. 2009
ภาพยนตร์ที่กำลังพัฒนา
มีการประกาศเมื่อเดือนธันวาคม 2017 ว่า เควนติน แทแรนติโน จะกำกับภาพยนตร์ สตาร์ เทรค เรต R ในบทสัมภาษณ์กับ คอนซีเควนซ์ออฟซาวด์ เมื่อเดือนธันวาคม 2019 แทแรนติโนระบุว่าเขาอาจไม่ได้กำกับภาพยนตร์เรื่องนี้ ต่อมาเขายืนยันว่าเขาจะไม่กำกับภาพยนตร์ สตาร์ เทรค เรื่องใด ๆ ในอนาคตเมื่อเดือนมกราคม 2020 ในบทสัมภาษณ์กับ เดดไลน์ ในเดือนพฤศจิกายน 2019 มีการประกาศว่าภาพยนตร์ สตาร์ เทรค เรื่องใหม่ที่ไม่เกี่ยวข้องกับภาพยนตร์ก่อนหน้านี้ กำลังอยู่ในขั้นตอนการพัฒนาและจะกำกับโดย โนอาห์ ฮอว์ลีย์
วัดเกาะพญาเจ่ง
วัดเกาะพญาเจ่ง เป็นวัดที่สร้างขึ้นปี พ.ศ. 2318 ต่อมาเจ้าพระยามหาโยธา (ทอเรียะ คชเสนี) ได้บูรณะและสร้างวัดต่อจากเจ้าพระยามหาโยธา (เจ่ง คชเสนี) ผู้เป็นบิดา เดิมเรียกว่าวัดเกาะหรือวัดเกาะบางพูด เมื่อมีชุมชนชาวมอญอพยพเข้ามาบริเวณนี้จึงถูกเรียกว่า วัดเกาะรามัญ ต่อมาหลวงบริณัยจรรยาราษฎร์ (มณฑล คชเสนี) ผู้สืบสกุลของเจ้าพระยามหาโยธา (เจ่ง) เปลี่ยนชื่อวัดเป็นวัดเกาะพญาเจ่งเพื่อเป็นอนุสรณ์แก่บรรพบุรุษ
วัดเกาะพญาเจ่งเป็นสถานที่เกิดเหตุการณ์เรือพระประเทียบล่มในแม่น้ำเจ้าพระยาบริเวณหน้าวัด อันนำมาสู่การสวรรคตของสมเด็จพระนางเจ้าสุนันทากุมารีรัตน์ พระบรมราชเทวี
ประวัติ
วัดเกาะพญาเจ่ง สร้างขึ้นตั้งแต่ปี พ.ศ. 2318 และได้รับพระราชทานวิสุงคามสีมาเมื่อ พ.ศ. 2330 ต่อมาเจ้าพระยามหาโยธา (ทอเรียะ คชเสนี) ได้บูรณะและสร้างวัดต่อจากเจ้าพระยามหาโยธา (เจ่ง คชเสนี) ผู้เป็นบิดา เดิมเมื่อแรกสร้างเรียกว่าวัดเกาะหรือวัดเกาะบางพูด เนื่องจากอยู่ใกล้คลองบางพูด เมื่อมีชุมชนชาวมอญอพยพเข้ามาบริเวณนี้จึงถูกเรียกว่า วัดเกาะรามัญ ต่อมาหลวงบริณัยจรรยาราษฎร์ (มณฑล คชเสนี) ผู้สืบสกุลของเจ้าพระยามหาโยธา (เจ่ง) เปลี่ยนชื่อวัดเป็นวัดเกาะพญาเจ่งเพื่อเป็นอนุสรณ์แก่บรรพบุรุษ
เมื่อวันที่ 31 พฤษภาคม พ.ศ. 2423 เกิดเหตุการณ์เรือสมเด็จพระนางเจ้าสุนันทากุมารีรัตน์ พระบรมราชเทวี อัครมเหสีในพระบาทสมเด็จพระจุลจอมเกล้าเจ้าอยู่หัว ล่มลง ณ ตำบลบางพูด สร้างความโทมนัสยิ่งมาสู่พระบาทสมเด็จพระจุลจอมเกล้าเจ้าอยู่หัว ซึ่งต่อมาพระองค์ได้ทรงโปรดให้สร้างอนุสรณ์สถานเจดีย์ด้านทิศเหนือของวัดเกาะพญาเจ่ง เป็นเจดีย์ทรงกลมขนาดใหญ่ตั้งอยู่บนฐานทรงกลมสูงมีซุ้มโค้งตามทิศทั้งสี่ ภายในฐานเจดีย์ประดิษฐานพระพุทธรูปพระศรีอาริย์สี่องค์ หันพระพักตร์ไปทางทิศทั้งสี่ โดยมีคำจารึกหน้าพระเจดีย์ มีข้อความว่า
พ.ศ. 2554 กรมศิลปากร ประกาศขึ้นทะเบียนและกำหนดเขตที่ดินโบราณสถาน ตามราชกิจจานุเบกษา เล่ม ๑๑๕ ตอนพิเศษ ๓ ง ลงวันที่ ๑๓ มกราคม ๒๕๔๑
พระอุโบสถก่ออิฐถือปูน จิตรกรรมฝาผนังภายในมีการเขียนภาพพระอดีตพุทธเจ้าอยู่ร่วมกับภาพเทพชุมนุม ไตรภูมิ และทศชาติชาดก ฝีมือสกุลช่างรัชกาลที่ 3 ประดิษฐานพระพุทธรูปปางมารวิชัย มีพระอัครสาวกนั่งพนมมืออยู่สองข้าง และมีพระพุทธรูปปางห้ามญาติอีกสามองค์ นอกจากนี้ยังมีพระพุทธรูปปางปรินิพพาน แสดงปาฏิหาริย์ของพระพุทธเจ้า ที่ทรงยื่นพระบาทออกนอกหีบพระบรมศพ ให้พระมหากัสสปะได้ถวายอภิวาทเป็นองค์สุดท้าย ก่อนถวายพระเพลิงพระพุทธสรีระ โดยหีบด้านข้างเปิดให้เห็นพระพุทธรูปครบองค์ต่างจากที่อื่น
พิพิธภัณฑ์ไดโนเสาร์ภูเวียง
พิพิธภัณฑ์ไดโนเสาร์ภูเวียง (Phu Wiang Dinosaur Museum) เป็นพิพิธภัณฑ์ธรณีวิทยาแห่งหนึ่ง โดยเน้นที่การจัดแสดงเรื่องราวของซากดึกดำบรรพ์ สังกัดกรมทรัพยากรธรณี กระทรวงทรัพยากรธรรมชาติและสิ่งแวดล้อม ตั้งอยู่บนพื้นที่สาธารณประโยชน์โคกสนามบินเนื้อที่ 100 ไร่ ในเขตพื้นที่ตำบลในเมือง อำเภอเวียงเก่า จังหวัดขอนแก่น ก่อสร้างด้วยเงินงบประมาณจากการท่องเที่ยวแห่งประเทศไทย และอยู่ในความกำกับดูแลของกรมทรัพยากรธรณี เริ่มเปิดให้บริการนักท่องเที่ยวตั้งแต่ปี พ.ศ. 2544 ระหว่างเวลา 09.00 - 10.00 น. โดยปิดบริการทุกวันจันทร์ ยกเว้นวันจันทร์ที่ตรงกับวันหยุดนักขัตฤกษ์จะเปิดให้บริการตามปกติ
การค้นพบไดโนเสาร์เป็นครั้งแรกของไทย
สืบเนื่องจากในปี พ.ศ. 2513 หน่วยสำรวจธรณีวิทยาจากสหรัฐอเมริกา ได้เข้าไปสำรวจแหล่งแร่ในพื้นที่เทือกเขาภูเวียง จังหวัดขอนแก่น และได้พบแร่ยูเรเนียมชนิดคอฟฟินไนต์เกิดร่วมกับแร่ทองแดงชนิดอะซูไรต์และมาลาไคต์ ทำให้ต่อมาองค์การความร่วมมือระหว่างประเทศด้านพลังงานปรมาณูเข้าไปสำรวจเพิ่มเติมด้วย ระหว่างปี พ.ศ. 2518 ตลอดจน 2523 กรมทรัพยากรธรณีได้เข้าไปทำการเจาะสำรวจในรายละเอียด ในปี พ.ศ. 2519 นายสุธรรม แย้มนิยม นักธรณีวิทยา ได้ค้นพบซากดึกดำบรรพ์เศษกระดูกไดโนเสาร์บริเวณพื้นลำห้วยประตูตีหมา และต่อมาวินิจฉัยได้ว่าเป็นเศษส่วนปลายของกระดูกขาหลังท่อนบนด้านซ้ายของไดโนเสาร์ซอริสเชียในกลุ่มซอโรพอด (ไดโนเสาร์กินพืชขนาดใหญ่มี 4 ขา คอยาว หางยาว) โดยถือได้ว่าเป็นการค้นพบหลักฐานไดโนเสาร์เป็นครั้งแรกของไทยที่นำไปสู่การสำรวจและวิจัยอย่างจริงจังจนถึงปัจจุบัน
การสำรวจและวิจัย
นับจากการค้นพบกระดูกไดโนเสาร์เป็นครั้งแรกเมื่อปี พ.ศ. 2519 กรมทรัพยากรธรณี โดยโครงการความร่วมมือด้านบรรพชีวินวิทยา ไทย-ฝรั่งเศส ได้ทำการสำรวจไดโนเสาร์บนเทือกเขาภูเวียงอย่างต่อเนื่อง มีการค้นพบกระดูก ฟัน และรอยตีนไดโนเสาร์จำนวนมาก โดยส่วนใหญ่พบอยู่ในหินทรายหมวดหินเสาขัวยุคครีเทเชียสตอนต้น (ประมาณ 130 ล้านปีมาแล้ว) มีทั้งไดโนเสาร์ซอโรพอดและเทอร์โรพอด หลากหลายสายพันธุ์ และมีขนาดตั้งแต่ตัวเท่าแม่ไก่ ไปจนถึงมีลำตัวยาวจากหัวจรดหางมากกว่า 15 เมตร นับเป็นการค้นพบที่สำคัญ ทำให้คนไทยมีความตื่นตัวเดินทางไปเยี่ยมชมแหล่งไดโนเสาร์ที่เทือกเขาภูเวียงอย่างต่อเนื่อง และรวมถึงการเสด็จพระราชดำเนินทอดพระเนตรหลุมขุดค้นที่ 2 ของสมเด็จพระเทพรัตนราชสุดาฯ สยามบรมราชกุมารี เมื่อวันที่ 3 พฤศจิกายน 2532 และได้เสด็จพระราชดำเนินพาคณะกรรมการรางวัลนานาชาติสมเด็จเจ้าฟ้ามหิดล มูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ ทอดพระเนตรพิพิธภัณฑ์ไดโนเสาร์ภูเวียง เมื่อวันที่ 25 ตุลาคม 2551
การพัฒนาแหล่งไดโนเสาร์ภูเวียง
นับตั้งแต่ที่มีการประกาศก่อตั้งอุทยานแห่งชาติภูเวียง ในปี พ.ศ. 2534 นั้น จังหวัดขอนแก่น อำเภอภูเวียง การท่องเที่ยวแห่งประเทศไทย กรมทรัพยากรธรณี และหน่วยงานของรัฐหลายภาคส่วน ได้เล็งเห็นความสำคัญของแหล่งขุดค้นไดโนเสาร์ในอุทยานแห่งชาติภูเวียง การท่องเที่ยวแห่งประเทศไทยได้จัดสรรงบประมาณในการพัฒนาหลุมขุดค้นไดโนเสาร์ทั้งหมด 4 หลุม ประกอบด้วย หลุมที่ 1 หลุมที่ 2 หลุมที่ 3 และหลุมที่ 9 โดยการสร้างอาคารคลุมหลุมเพื่อป้องกันความเสียหายที่จะเกิดกับกระดูกไดโนเสาร์ และยังก่อสร้างทางเดินเท้าเชื่อมต่อระหว่างหลุม ซึ่งนอกจากจะเป็นแหล่งท่องเที่ยวทางธรณีวิทยาแล้ว ยังเป็นแหล่งเดินชมธรรมชาติในพื้นที่อุทยานแห่งชาติภูเวียงอีกด้วย อ่านข้อมูลเพิ่มเติมที่ แหล่งขุดค้นไดโนเสาร์ในอุทยานแห่งชาติภูเวียง
กำเนิดพิพิธภัณฑ์ไดโนเสาร์ภูเวียง
การค้นพบแหล่งไดโนเสาร์บนเทือกเขาภูเวียง ถือเป็นการค้นพบที่สร้างชื่อเสียงให้กับเทือกเขาภูเวียงเป็นอย่างมาก โดยเฉพาะอย่างยิ่งไดโนเสาร์ซอโรพอดสกุลและชนิดใหม่จากภูเวียงที่ชื่อว่า ภูเวียงโกซอรัส สิรินธรนี ที่ใช่ชื่อภูเวียงเป็นชื่อสกุล และใช้นามาภิไธยของสมเด็จพระเทพรัตนราชสุดาฯ สยามบรมราชกุมารี เป็นชื่อชนิดนั้น ยิ่งทำให้ผู้คนทั้งชาวไทยและชาวต่างประเทศกล่าวขวัญกันอย่างกว้างขวาง ทำให้หน่วยงานภาครัฐหลายหน่วยงานมีความเห็นว่าสมควรก่อสร้างพิพิธภัณฑ์ไดโนเสาร์ภูเวียงขึ้น และได้เลือกพื้นที่สาธารณประโยชน์โคกสนามบินเนื้อที่ 100 ไร่เป็นสถานที่ก่อสร้าง โดยการท่องเที่ยวแห่งประเทศไทยได้จัดสรรงบประมาณในการก่อสร้างในส่วนอาคารพิพิธภัณฑ์ทั้งด้วยเนื้อที่ใช้สอย 5,500 ตารางเมตร กรมทรัพยากรธรณีได้รับมอบหมายให้เป็นผู้กำกับดูแล โดยได้ทำการจัดนิทรรศการถาวร และเปิดให้บริการนักท่องเที่ยวในปี พ.ศ. 2544
องค์ประกอบของพิพิธภัณฑ์ไดโนเสาร์ภูเวียง
พิพิธภัณฑ์ไดโนเสาร์ภูเวียง มีการจัดองค์ประกอบการดำเนินงานอย่างครบวงจร มีการจัดพื้นที่ดำเนินงานประกอบด้วย ส่วนสำรวจและวิจัย ส่วนอนุรักษ์และทำเทียมชิ้นส่วนตัวอย่างซากดึกดำบรรพ์ ส่วนคลังตัวอย่าง ห้องสมุด ส่วนนิทรรศการถาวร ส่วนบริหารจัดการ และพื้นที่บริการได้แก่ โรงอาหาร ร้านขนมขบเคี้ยวและเครื่องดื่ม ร้านขายของที่ระลึก และลานจอดรถ รวมถึงห้องประชุมขนาด 140 ที่นั่ง พิพิธภัณฑ์ไดโนเสาร์ภูเวียงเป็นแหล่งเรียนรู้ด้านธรณีวิทยามีการจัดกิจกรรมร่วมกับสถานศึกษาต่างๆ และรวมถึงหน่วยงานอื่นๆ เช่น มูลนิธิด้านการส่งเสริมการเรียนรู้ของเด็กและเยาวชน และการท่องเที่ยวแห่งประเทศไทย พิพิธภัณฑ์ไดโนเสาร์ภูเวียงมีโอกาสต้อนรับคณะนักท่องเที่ยวที่หลากหลายทั้งชาวไทยและชาวต่างประเทศ
เส้นทางเข้าถึง
คำว่า ภูเวียง ในชื่อพิพิธภัณฑ์ไดโนเสาร์ภูเวียง สืบเนื่องจากพื้นที่พิพิธภัณฑ์เคยเป็นส่วนหนึ่งของอำเภอภูเวียง มีหน่วยงานราชการในอำเภอเวียงเก่า 3 หน่วยงานหลักที่ยังคงมีคำว่าภูเวียง คือ อุทยานแห่งชาติภูเวียง โรงเรียนภูเวียงวิทยายน และพิพิธภัณฑ์ไดโนเสาร์ภูเวียง นักท่องเที่ยวส่วนใหญ่ยังไม่รู้ว่ามีการแยกอำเภอเวียงเก่าออกจากอำเภอภูเวียง จึงขออย่าได้สับสน การเข้าถึงพิพิธภัณฑ์ไดโนเสาร์ภูเวียง หากเริ่มต้นที่เมืองขอนแก่น (ห่างจากกรุงเทพมหานครประมาณ 444 กม.) ให้เดินทางไปตามเส้นทางสาย 12 (ถนนมะลิวัลย์) ผ่านอำเภอบ้านฝาง อำเภอหนองเรือ เลยอำเภอหนองเรือไป 3 กม. ให้เลี้ยวขวาไปอำเภอภูเวียง ถึงอำเภอภูเวียงให้ตรงไปเข้าหุบเขาภูเวียง จนถึงพิพิธภัณฑ์ไดโนเสาร์ภูเวียง ด้วยระยะทางประมาณ 80 กม.
สโมสรฟุตบอลทรู แบงค็อก ยูไนเต็ดในฤดูกาล 2560
ฤดูกาล 2560 เป็นฤดูกาลที่ 7 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
การซื้อ-ขาย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
วัลเทอร์ บลูม
วัลเทอร์ บลูม (5 สิงหาคม ค.ศ. 1907 – 2 ธันวาคม ค.ศ. 1976) เป็นนักแสดงภาพยนตร์และละครโทรทัศน์ชายชาวเยอรมัน
ซินแบด พิชิตตำนาน 7 คาบสมุทร
ซินแบด พิชิตตำนาน 7 คาบสมุทร (ภาษาอังกฤษ Sinbad: Legend of the Seven Seas) เป็นภาพยนตร์ออกในปี 2003 ดรีมเวิร์กแอนิเมชั่น โดยจะใช้แอนิเมชั่น 2 มิติ และ 3 มิติเข้าด้วยกันในบางเรื่อง
นี่คือเรื่องภาพยนตร์แอนิเมชั่น 2 มิติ เรื่องสุดท้ายที่ทำ โดยดรีมเวิร์คส์แอนิเมชั่เนื่องจากไม่สามารถตอบสนองความต้องการบ็อกซ์ออฟฟิศ และการตัดสินใจดรีมเวิร์คส์'ที่ประชาชนอเมริกันจะเป็นที่สนใจมากขึ้นในภาพ เคลื่อนไหวคอมพิวเตอร์
การผลิต
มอนสเตอร์และฉากหลังในภาพยนตร์ส่วนใหญ่เป็นคอมพิวเตอร์สร้างขึ้นในขณะที่ตัวละครเป็นคนที่วาดด้วยมือ
ไวลด์/ด็อกเทอร์
ไวลด์/ด็อกเทอร์ (WILD / Dr.) เป็นซิงเกิลที่ 34 ของนามิเอะ อามุโระ วางจำหน่ายในรูปแบบซีดี  และซีดี+ดีวีดี  โดยวางจำหน่ายที่ประเทศญี่ปุ่นวันที่ 18 มีนาคม พ.ศ. 2552  เป็นระยะเวลา 1 ปีหลังจากซิงเกิลล่าสุด "60s 70s 80s" และ 8 เดือนหลังจากเบสท์อัลบั้มชุดที่ 3 "BEST FICTION" วางจำหน่าย  สามารถเปิดตัวในอันดับ 1 ออริกอนชาร์ตได้สัปดาห์แรกที่วางจำหน่าย  โดยเป็นซิงเกิลที่ 11 ของนามิเอะที่สามารถเปิดตัวที่อันดับ 1 ออริกอนชาร์ต
เพลง "WILD" เป็นเพลงประกอบโฆษณาเครื่องดื่มโค้กซีโร่ และเพลง "Dr." เพลงประกอบโฆษณาผลิตภัณฑ์บำรุงเส้นผมของ Vidal Sassoon ตามแคมเปญ Fashion×Music×VS
มิวสิกวิดีโอเพลง "WILD" เป็นมิวสิกวิดีโอในรูปแบบจำลองในอวกาศ โดยเน้นการเต้นและชุดออกกำลังกายสีดำเป็นหลัก  ส่วนมิวสิกวิดีโอเพลง "Dr." เป็นแอนิเมชันตลอดทั้งเพลง แต่ในตอนท้ายมิวสิกวิดีโอทิ้งท้ายคำว่า "TO BE CONTINUED..." ไว้เป็นปริศนา
ซิงเกิล "WILD / Dr." ได้รับรางวัลแผ่นเสียงทองคำจาก RIAJ ประจำเดือนมีนาคม พ.ศ. 2552 เนื่องจากยอดจำหน่ายและยอดส่งออกเกิน 100,000 แผ่น
8เทิร์น
8เทิร์น (에잇턴) เป็นบอยแบนด์ของเกาหลีใต้ที่ก่อตั้งโดยเอ็มเอ็นเอชเอนเตอร์เทนเมนต์ ปัจจุบันกลุ่มประกอบด้วยสมาชิก 8 คน ได้แก่ มยองโฮ, แจยุน, มินโฮ, ยุนซอง, เฮมิน, คยองมิน, ยุงยู และซึงฮอน กลุ่มเปิดตัวอย่างเป็นทางการในวันที่ 30 มกราคม ค.ศ. 2023 ด้วยการเปิดตัวมินิอัลบั้มแรกชื่อ 8Turnrise
ปี่นอก
ปี่นอกเป็นปี่ที่มีเสียงสูงสุดในบรรดาเครื่องเป่าตระกูลปี่ใน ลักษณะมีขนาดเล็กและเสียงแหลม มีความยาวประมาณ 31 เซนติเมตร มึความกว้างประมาณ 3.5 เซนติเมตร มีลักษณะบานหัวบานท้ายเช่นเดียวกับปี่ใน บริเวณเลาปี่ที่ป่องเจาะรู 6 รู ปี่นอกใช้เล่นในวงปี่พาทย์ไม้แข็งและวงปี่พาทย์ชาตรี
มันชัมมา โชคตี
มันชัมมา โชคตี (ಮಂಜಮ್ಮ ಜೋಗ್ತಿ; Manjamma Jogathi) หรือชื่อเมื่อเกิด มันชุนาถ เศตตี (ಮಂಜುನಾಥ್ ಶೆಟ್ಟಿ; Manjunatha Shetty, เกิด 18 เมษายน 1964) เป็นนักแสดงเวที นักร้อง และนักร่ายรำชาวกันนาดา ในปี 2019 มันชัมมาเป็นสตรีข้ามเพศคนแรกที่ดำรงตำแหน่งประธานของสถาบันกรณาฏกชนบท (Karnataka Janapada Academy) สถาบันชั้นนำของรัฐด้านศิลปะท้องถิ่น  ในปี 2021 รัฐบาลอินเดียมอบรางวัลปัทมศรีให้แก่เธอจากบทบาทในการทำนุบำรุงศิลปะท้องถิ่น  เธอเป็นสตรีข้ามเพศคนที่สองที่ได้รับปัทมศรี ถัดจากนารตกี นาฏราช ซึ่งได้รับรางวัลในปี 2019
มันชุนาถ (ชื่อเมื่อเกิด) เกิดในหมู่บ้านกัลลุกัมพะ ในอำเภอบัลลารี บิดาชื่อ หนุมานตยา (Hanumantaiah) มารดาชื่อ ชยาลักษมี (Jayalakshmi) มันชุนาถเข้าศึกษาจนสอบจบมัธยมศึกษา (SSLC) ที่ทวนคเร ในปี 1975 พ่อแม่ของเศตตีพาเขาไปยังหุลิเกมมะมนเทวาลัย (Huligemma temple) ใกล้กับเมืองโหสเปเฏเพิ่อเข้าพิธีเป็นโชคัปปา (jogappa) พิธีซึ่งเชื่อว่าเป็นการสมรสบุคคลแก่เทพเจ้า และนับจากนั้นมาก็จะได้รับอัตลักษณ์เพศสตรี ("ข้ามเพศ") ตามธรรมเนียมของฮินดู มันชุนาถจึงเปลี่ยนชื่อใหม่เป็น มันชัมมา โชคตี และเริ่มดำรงตนในอัตลักษณ์เพศหญิงนับจากนั้น
หีบไม้งาม
หีบไม้งาม (ชื่อวิทยาศาสตร์: Carissa macrocarpa (Eckl.) A.DC. ,ชื่อสามัญ: Natal Plum) ที่มีถิ่นกำเนิดในแอฟริกาใต้ เป็นไม้พุ่มขนาดเล็กในวงศ์ตีนเป็ดที่สูงถึง 20 เมตร ลำต้นและกิ่งก้านมีหนามปลายแหลมแยกเป็น 2 แฉก ยาวได้ถึง 3 ซม.ทุกส่วนของต้นมีน้ำยางขาว ด้วยทรงพุ่มสวยจึงใช้ปลูกในสวนหย่อม ทำเป็นรั้ว
ใบ เป็นใบเดี่ยว เรียงตรงข้ามสลับตั้งฉากซ้อนกันถี่ ใบรูปไข่ กว้าง 3-5 ซม. ยาว 4-6.5 ซม.ปลายใบมนมีติ่งหนามสั้น โคนใบรูปหัวใจหรือตัด ขอบใบเรียบ แผ่นใบค่อนข้างหนา แข็ง ผิวใบด้านบนสีเขียวเป็นมัน ผิวใบด้านล่างสีเขียวอ่อน
ดอก ออกเป็นดอกเดี่ยว แต่รวมกันเป็นช่อกระจุกตามซอกใบที่ปลายกิ่ง ช่อละ1-3 ดอก สีขาว กลิ่นหอม มีกลีบเลี้ยงเล็ก 5 กลีบ โคนกลีบดอกเชื่อมติดกันเป็นหลอด ปลายแยก 5 แฉก ดอกบานเต็มที่ 2-3 ซม.ออกหมุนเวียนตลอดปี
ผล ทรงกลมแป้นเล็กน้อย ขนาด 2-4 ซม.เมื่อสุกสีแดงปนดำ มี 6-10 เมล็ด  คล้ายๆผลแอปเปิ้ลรับประทานได้
ขยายพันธุ์ ด้วยการเพาะเมล็ด และตอนกิ่งปักชำ ในดินร่วนระบายน้ำได้ดี ทั้งที่มีแสงแดดรำไรหรือแสงแดดจัด
พระสุนทรธรรมเมธี (สุเทพ อาสโภ)
พระสุนทรธรรมเมธี (สุเทพ อาสโภ),ดร.เป็นพระราชาคณะชั้นสามัญเปรียญ,รองเจ้าคณะจังหวัดบุรีรัมย์(มหานิกาย),เจ้าอาวาสวัดท่าสว่าง เลขที่ 226 หมู่ที่ 15 บ้านท่าสว่าง ถนนสุขาภิบาล 1 ตำบลกระสัง อำเภอกระสัง จังหวัดบุรีรัมย์,เป็นเจ้าสำนักปฏิบัติธรรมประจำจังหวัดบุรีรัมย์ แห่งที่ 20 (มหานิกาย) วัดท่าสว่าง ตำบลกระสัง อำเภอกระสัง จังหวัดบุรีรัมย์
ชาตภูมิ
'''พระสุนทรธรรมเมธี (สุเทพ อาสโภ),ดร. ''' นามเดิมชื่อว่า สุเทพ นามสกุลบุตรโสภา
บรรพชาและอุปสมบท
'''พระสุนทรธรรมเมธี (สุเทพ อาสโภ),ดร. '''
การศึกษาแผนกธรรม-บาลี และสายสามัญ
'''พระสุนทรธรรมเมธี (สุเทพ อาสโภ),ดร. '''
งานปกครองคณะสงฆ์
'''พระสุนทรธรรมเมธี (สุเทพ อาสโภ),ดร. '''
งานด้านการศึกษา
'''พระสุนทรธรรมเมธี (สุเทพ อาสโภ),ดร. '''
งานด้านการเผยแผ่
'''พระสุนทรธรรมเมธี (สุเทพ อาสโภ),ดร. '''
งานสาธารณสงเคราะห์
๑.) เพื่ออุทิศส่วนกุศลให้แก่ คุณแม่บิน บุตรโสภา มารดาท่านเจ้าคุณพระสุนทรธรรมเมธี (สุเทพ อาสโภ/บุตรโสภา) เป็นจำนวนเงิน ๑๐๐,๐๐๐ บาท
๒.) เพื่อสร้างอนุสรณ์ ห้องพระครูอมรธรรมนิเทศน์ (สุเทพ อาสโภ) วิทยาลัยสงฆ์บุรีรัมย์ เป็นจำนวนเงิน ๑๐๐,๐๐๐ บาท
๓.) เพื่อสร้างอนุสรณ์ ห้องพระสุนทรธรรมเมธี (สุเทพ อาสโภ) วิทยาลัยสงฆ์บุรีรัมย์ เป็นจำนวนเงิน ๑๐๐,๐๐๐ บาท (25 เมษายน พ.ศ. 2561)
งานด้านสาธารณูปการ
'''พระสุนทรธรรมเมธี (สุเทพ อาสโภ),ดร. '''
รางวัลเชิดชูเกียรติคุณ
'''พระสุนทรธรรมเมธี (สุเทพ อาสโภ),ดร. '''
สมณศักดิ์,พัดยศ
'''พระสุนทรธรรมเมธี (สุเทพ อาสโภ),ดร. '''
เจตนา
เจตนา /เจดตะนา/ หมายถึง ความตั้งใจ ความจงใจ หรือความมุ่งหมาย หรือหมายถึงกิริยาเช่นนั้นก็ได้ ในทางวิชาการมีรายละเอียดตามแต่สาขา โปรดดูตามนั้น
ภาษาตาลิซ
ภาษาตาลิซ (زبان تالشی, Tolışə Zıvon, Tолышә зывон) เป็นภาษากลุ่มอิหร่านตะวันตกเฉียงเหนือที่ใช้พูดในจังหวัดกีลอนและจังหวัดแอร์แดบีลของประเทศอิหร่าน กับภูมิภาคทางตอนใต้ของประเทศอาเซอร์ไบจาน ภาษาตาลิชมีความใกล้ชิดกับภาษาตอตี ภาษาตาลิชมีหลายสำเนียง ส่วนใหญ่แบ่งออกเป็น 3 กลุ่มใหญ่: ตอนเหนือ (ในอาเซอร์ไบจานและอิหร่าน), ตอนกลาง (อิหร่าน) และตอนใต้ (อิหร่าน) ผู้พูดภาษาตาลิชสามารถเข้าใจภาษาเปอร์เซียได้ส่วนหนึ่ง แผนที่โลกว่าด้วยภาษาใกล้สูญของยูเนสโกจัดให้ภาษาตาลิชเป็นภาษาที่มีภาวะเสี่ยงใกล้สูญ
ภาษาตาลิซมีสามสำเนียงคือ เหนือ (ในอาเซอร์ไบจานและอิหร่าน) กลาง (ในอิหร่าน) และใต้ (ในอิหร่าน)ภาษาตาลิซเหนือได้แยกตัวเองออกจากภาษาตาลิซกลางและใต้ไม่เฉพาะแต่ทางภูมิศาสตร์ แต่รวมถึงทางวัฒนธรรมและภาษาศาสตร์ด้วย ผู้พูดภาษาตาลิซเหนือมักพบในสาธารณรัฐอาเซอร์ไบจานแต่ก็ยังมีในอิหร่านตามแนวชายแดน ในบริเวณทะเลสาบแคสเปียนของจังหวัดกิลัน ความหลากหลายของผู้พูดภาษาตาลิซในสาธารณรัฐอาเซอร์ไบจานเกิดจากความหลากหลายของการพูดมากกว่าความหลากหลายของสำเนียง
ภาษาตาเลชิหรือภาษาตาเลียชิ ภาษาโตลาชิ เป็นภาษาของชนชาติโบราณทางเหนือของอิหร่านที่เรียกตาเลซ ภาษานี้เคยใช้พูดทางใต้ของอาเซอร์ไบจานซึ่งแยกออกจากอิหร่านเพราะความขัดแย้งทางการเมืองระหว่างรัสเซียกับอิหร่าน ซึ่งเรียกสนธิสัญญาเตอร์กามันชี ทางเหนือของอิหร่านพบผู้พูดภาษาตาเลชิ 7 จังหวัด ในอาเซอร์ไบจานพบผู้พูดภาษาตาเลชิในบริเวณที่มีผู้พูดภาษาตูร์กี การศึกษาเกี่ยวกับภาษาตาเลชิมีน้อยมาก
ความแตกต่างจากภาษาเปอร์เซีย
ความแตกต่างโดยทั่วไปทางสัทวิทยาของสำเนียงภาษาตาลิชกับภาษาเปอร์เซียมาตรฐาน มีดังนี้:
แตน อรอุมา
แตน อรอุมา อดีตนักร้องเพลงลูกทุ่งหญิงชาวไทย ในแบบสำเนียงใต้ มีชื่อและนามสกุลจริงว่า อรอุมา ผลประมูล มีชื่อเล่นว่า แตน เกิดเมื่อวันที่ 17 กันยายน พ.ศ. 2527 เป็นชาวจังหวัดชุมพร ซึ่งเป็นที่รู้จักในหมู่นักฟังเพลงลูกทุ่ง จากเพลง ลูกสาวเดียว ใบสั่งฟ้า และ อย่าลืมกรุงชิง เสียชีวิตจากอุบัติเหตุทางรถยนต์ขณะเดินทางไปแสดงสด เมื่อวันที่ 20 เมษายน พ.ศ. 2553 ที่จังหวัดประจวบคีรีขันธ์
ร้านสตาร์ซอคเก้อร์
ประวัติ
บริษัทฯ เริ่มเปิดดำเนินงานร้านสตาร์ซอคเก้อร์ เป็นสาขาแรกเมื่อปี พ.ศ. 2528 ที่ศูนย์การค้าพันธุ์ทิพย์พลาซา สำหรับสาขาที่มีรายได้สูงสุดนับแต่เปิดทำการ ได้แก่สาขาที่ตั้งอยู่บริเวณชั้นจี ของศูนย์การค้าเซ็นทรัล ลาดพร้าว โดยในระยะแรกของการเปิดให้บริการนั้น สินค้ากีฬาที่ระลึกซึ่งวางจำหน่าย ทางร้านเป็นผู้ผลิตขึ้นเอง ด้วยการเลียนแบบจากของจริง ต่อมาในเดือนพฤศจิกายน พ.ศ. 2537 บมจ.สยามสปอร์ตซินดิเคท เริ่มดำเนินการเป็นผู้รับลิขสิทธิ์ เพื่อผลิตและนำเข้าสินค้าดังกล่าว จากประเทศอังกฤษเป็นแห่งแรก จากนั้นจึงส่งมอบให้บริษัทฯ เป็นผู้จัดจำหน่ายอีกทอดหนึ่ง ต่อมา บมจ.สยามสปอร์ตซินดิเคท ก็ทยอยเจรจาลิขสิทธิ์กับประเทศอื่นๆ ซึ่งปัจจุบัน บมจ.สยามสปอร์ตซินดิเคท โอนสิทธิดังกล่าวให้แก่บริษัทฯ เป็นผู้ดำเนินการเอง
ในเดือนกุมภาพันธ์ พ.ศ. 2538 บมจ.สยามสปอร์ตซินดิเคท เข้าซื้อหุ้นสามัญทั้งหมดของบริษัทฯ จากนั้นเมื่อปี พ.ศ. 2542 บมจ.สยามสปอร์ตซินดิเคท จำหน่ายเงินลงทุนทั้งหมดออกไป ต่อมาในปี พ.ศ. 2549 บมจ.สยามสปอร์ตซินดิเคท เปลี่ยนแปลงโครงสร้างทางธุรกิจ โดยให้รับโอนลิขสิทธิ์วีดิทัศน์กีฬาจากต่างประเทศ จากบริษัท สปอร์ตสแอนด์เลเซอร์โปรโมชัน จำกัด ซึ่งเดิมนำมาบันทึกลงม้วนวิดีโอเทปเพื่อให้เช่าในร้านฯ เปลี่ยนรูปแบบเป็นกิจการจำหน่ายขาด โดยใช้สื่อวีดิทัศน์ประเภทอื่นคือวีซีดีและดีวีดี
วิสาหกิจเริ่มต้น
วิสาหกิจเริ่มต้น หรือ บริษัทสตาร์ตอัป (startup, startup company) คือ รูปแบบหนึ่งของการประกอบธุรกิจที่ริเริ่มโดยผู้ก่อตั้งหรือผู้ประกอบการรายบุคคลเพื่อคิดค้นตัวแบบที่ทำซ้ำและขยายขนาดได้ วิสาหกิจเริ่มต้นเน้นความสำคัญในการร่วมลงทุนทางธุรกิจ ในระยะเริ่มแรกของการดำเนินกิจการ วัตถุประสงค์หลักของวิสาหกิจเริ่มต้นคือการพัฒนาตัวแบบธุรกิจที่มีศักยภาพในการตอบสนองความต้องการของตลาด และการแก้ไขปัญหาต่าง ๆ ในชีวิตจริงแก่ผู้บริโภค โดยนำเสนอผลิตภัณฑ์หรือบริการที่เป็นนวัตกรรม มีการจัดหาพื้นที่ให้เช่าทำงานร่วมกัน บริการจัดส่งชุดวัตถุดิบอาหารพร้อมปรุง และบริการระบุชื่อเพลงผ่านโปรแกรมประยุกต์เป็นอาทิ การลงทุนเหล่านี้มักมีขนาดเล็กโดยธรรมชาติและได้รับเงินทุนจากผู้ก่อตั้งหรือกลุ่มนักลงทุนที่เชื่อมั่นในแนวคิดของวิสาหกิจหรือผู้ก่อตั้ง
วิสาหกิจเริ่มต้นต้องเผชิญกับความไม่แน่นอนสูง และมีอัตราความล้มเหลวสูง ในกรณีที่มีรายรับน้อยหรือมีค่าใช้จ่ายมาก การประกอบการวิสาหกิจเริ่มต้นมักไม่ยั่งยืนในระยะยาวหากผลิตภัณฑ์มิได้เป็นที่ต้องการของตลาดอย่างแท้จริง หรือวิสาหกิจไม่ได้รับเงินทุนเพิ่มเติมจากผู้ร่วมลงทุน อย่างไรก็ตาม วิสาหกิจเริ่มต้นส่วนน้อยที่ประสบความสำเร็จก็มีศักยภาพเพียงพอที่จะพัฒนาเป็นบริษัทที่มีขนาดใหญ่เต็มรูปแบบ ซึ่งมีคำสร้างใหม่เรียกว่า "ยูนิคอร์น" สำหรับเรียกวิสาหกิจเริ่มต้นที่มีมูลค่ากิจการตั้งแต่หนึ่งพันล้านดอลลาร์สหรัฐขึ้นไป
การประกอบการวิสาหกิจเริ่มต้น
วิสาหกิจเริ่มต้นมักเริ่มจากผู้ก่อตั้งและผู้ร่วมก่อตั้งที่มีวิธีการแก้ปัญหาเฉพาะเจาะจงอย่างใดอย่างหนึ่ง ผู้ก่อตั้งวิสาหกิจเริ่มต้นมักเริ่มการวิจัยความต้องการของตลาด (market validation) โดยสัมภาษณ์ผู้คนที่เป็นกลุ่มลูกค้าเป้าหมายเกี่ยวกับปัญหาที่ประสบ หนทางแก้ไขปัญหา และการสร้างผลิตภัณฑ์ต้นแบบเพื่อพัฒนาและทดสอบตัวแบบธุรกิจของบริษัท กระบวนการในการประกอบการวิสาหกิจเริ่มต้นอาจใช้ระยะเวลายาวนาน (ในบางกรณีอาจยาวนานกว่า 3 ปี) โดยยิ่งระยะเวลาผ่านไปนานเท่าใด การประกอบการวิสาหกิจเริ่มต้นอย่างยั่งยืนก็ยิ่งยากขึ้นตามเวลา ซึ่งเป็นผลจากโอกาสล้มเหลวที่สูงและผลลัพธ์ที่ไม่แน่นอนของการประกอบการ
หมู่เกาะเวอร์จินในโอลิมปิก
หมู่เกาะเวอร์จินของสหรัฐอเมริกา เข้าร่วมการแข่งขันกีฬาโอลิมปิกครั้งแรกในปี ค.ศ. 1968 และตั้งแต่นั้นเป็นต้นมาได้ส่งนักกีฬาไปแข่งขันกีฬาโอลิมปิกฤดูร้อนทุกครั้ง ยกเว้นในปี ค.ศ. 1980 เมื่อพวกเขาเข้าร่วมในการคว่ำบาตรการแข่งขันกีฬาโอลิมปิกฤดูร้อนที่มอสโก พวกเขายังได้เข้าร่วมการแข่งขันกีฬาโอลิมปิกฤดูหนาว 7 ครั้งตั้งแต่ปี ค.ศ. 1988 โดยพลาดการแข่งขันกีฬาโอลิมปิกฤดูหนาวปี ค.ศ. 2010 เท่านั้น เหรียญโอลิมปิกเพียงเหรียญเดียวที่หมู่เกาะเวอร์จินได้รับคือเหรียญเงินของปีเตอร์ โฮล์มเบิร์กในการแข่งขันเรือใบในโอลิมปิกฤดูร้อน 1988
คณะกรรมการโอลิมปิกหมู่เกาะเวอร์จินก่อตั้งขึ้นในปี ค.ศ. 1967 และได้รับการยอมรับจากคณะกรรมการโอลิมปิกสากลในปีเดียวกัน
มังกรสาวที่รัก
มังกรสาวที่รัก เป็นการ์ตูนญี่ปุ่น เรื่องและภาพโดยนาซึมิ มาซึโมโต้ ตีพิมพ์ในประเทศญี่ปุ่นโดยสำนักพิมพ์ชูเอฉะ ตีพิมพ์ในประเทศไทยโดยบงกช แบ่งเป็น 2 ภาค เป็นการ์ตูนที่เกี่ยวกับเรื่องของมังกร การใช้เวทมนตร์ บวกกับเรื่องราวความรักที่น่าติดตาม
เนื้อเรื่อง
เซนโด้ โมโมกะ เด็กสาววัย 15 ที่เก่งเรื่องศิลปะการป้องกันตัว (เพราะที่บ้านเป็นสำนักสอนศิลปะการป้องกันตัว) จนได้รับฉายาว่า "Dragon Girl" กับเพื่อนสมัยเด็กอย่าง โค ริวงะ ผู้ใช้เวทมนตร์ที่มีมังกรเป็นเทพคุ้มครอง ทั้งคู่มักทะเลาะกันเป็นประจำ แต่ก็คอยช่วยกันปกป้อง โค ชุนรัน ลูกพี่ลูกน้องของริวงะและเพื่อนของโมโมกะ ชุนรันรู้ดีว่าโมโมกะนั้นหลงรักริวงะ แต่ไม่กล้าบอก วันนึง "ปีศาจงู" แห่งซุยจินโกะ ที่จะขึ้นมาหาเจ้าสาว โดยที่เป้าหมายในครั้งนี้คือชุนรัน ริวงะเห็นท่าไม่ดีเลยตั้งใจจะเรียกให้ลงมาสิงร่างของตัวเอง แต่มังกรกลับไปสิงร่างโมโมกะที่ตกใจเข้ามาขวางเพราะนึกว่ามังกรจะทำร้ายริวงะ
ในเมื่อมังกรไปสิงร่างโมโมกะ ริวงะจึงต้องจำเป็นที่จะคอยปล่อยและสะกดมังกรเพราะโมโมกะไม่มีพลังเวทมนตร์ หลังจากที่จัดการกับปีศาจงูแล้วก็ยังมีปีศาจอีกหลายตัวโผล่มาให้จัดการ ริวงะและโมโมกะก็ช่วนกันได้ทุกครั้ง แม้ว่าจะมี โค โคริวผู้นำตระกูลโคที่ประเทศจีน ที่ชื่นชอบในตัวโมโมกะเดินทางมาขัดขวาง โค ไรกะ ผู้ที่มีมังกรฟ้าสิงอยู่ คู่หมั้นของริวงะ แถมยังมียูเทน เกนเนียวผู้ใช้มนตร์ดำ ด่านสุดท้ายทีทั้งคู่ต้องผ่านไปให้ได้คือแผนการของมิโอะ ที่พยายามให้เวทมนตร์ทำให้ด้ายแดงของริวงะและโมโมกะขาดออกจากกันและผูกของตัวเองกับริวงะเข้าด้วยกัน แต่ด้วยความรักของโมโมกะกับริวงะที่มีให้กันทำให้ด้ายแดงของทั้งคู่ผูกติดกันอีกครั้ง แล้วริวงะก็หายไปและกลับมาพร้อมกับมังกรตัวใหม่ที่ตนเองบินไปเรียกที่ประเทศจีน ริวงะขอโมโมกะแต่งงาน และทั้งคู่ก็ย้ายไปเมืองจีนเพื่อให้โมโมกะเรียนเวทมนตร์ที่ตระกูลโค หลังจากนั้นทั้งคู่ก็แต่งงานกัน
เศรษฐีเรือนใน
เศรษฐีเรือนใน ( 'Vittatum') เป็นไม้ในวงศ์ Anthericaceae มีเหง้าใต้ดิน รากสีขาว อวบน้ำ ใบเป็นแถบยาวสีเขียว ขลิบเขียวตามขอบใบ ตรงกลางสีขาว ดอกสีขาว ขนาดเล็ก มีกลิ่นหอม เป็นพืชพื้นเมืองของกาบอง
สาวิณี ปะการะนัง
สาวิณี ปะการะนัง หรือ เอ๋ อดีตนางสาวไทยคนที่ 22 ประจำปี พ.ศ. 2527 เป็นนางสาวไทยคนแรกในรอบ 11 ปี หลังจากงดเว้นการประกวดภายหลังเหตุการณ์ 14 ตุลา ตั้งแต่ พ.ศ. 2516 ถึง พ.ศ. 2526
สาวิณี ปะการะนัง เข้าร่วมประกวดนางสาวไทยซึ่งกลับมาจัดหลังจากงดจัดมา 12 ปีเธอได้รับตำแหน่งนางสาวไทยประจำปี พ.ศ. 2527 จากการประกวดที่เวทีกลางแจ้ง โรงแรมแกรนด์พาเลซ เมืองพัทยา จังหวัดชลบุรี และได้เป็นตัวแทนสาวไทยเข้าประกวดนางงามจักรวาล 1984 ที่ไมแอมี รัฐฟลอริดา สหรัฐ โดยเข้ารอบ 10 คนสุดท้าย และได้อันดับที่ 6
สาวิณี สมรสกับกัณฑ์เอนก ปัจฉิมสวัสดิ์ พี่ชายของกุลนัดดา ปัจฉิมสวัสดิ์ อดีตผู้ประกาศข่าวภาคภาษาอังกฤษ ของสถานีโทรทัศน์เนชั่นแชนแนล และพิธีกรรายการผู้หญิงถึงผู้หญิง ทางช่อง 3 และได้เป็นตัวแทนประเทศไทย เข้าประกวดมิสซิสเวิลด์ ประจำปี 1989 ได้รางวัลชุดประจำชาติยอดเยี่ยม และ รองอันดับ 1
สาวิณี มีบุตรกับนายกัณฑ์เอนก ปัจฉิมสวัสดิ์ จำนวน 3 คน หนึ่งในนั้นเป็นบุตรชาย คือ กัณฑ์พิทักษ์ ปัจฉิมสวัสดิ์ หรือ หมูแฮม ที่ขับรถยนต์พุ่งเข้าชนป้ายรถเมล์ จนมีผู้ได้รับบาดเจ็บและเสียชีวิต เมื่อปี พ.ศ. 2550 และจำคุกในวันที่ 18 กันยายน พ.ศ. 2558 เป็นเวลา 2 ปี 1 เดือนตามคำสั่งศาลฎีกา อีกหนึ่งคนคือ สิรินโสพิศ ปัจฉิมสวัสดิ์ 8 คนสุดท้าย เดอะสตาร์ ค้นฟ้าคว้าดาว ปี 9 ปัจจุบันหย่าขาดกันแล้ว
ทางแยกต่างระดับชลบุรี
ทางแยกต่างระดับชลบุรี (Chon Buri Interchange) เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 344
ศาสนาในประเทศแอลจีเรีย
ศาสนาในประเทศแอลจีเรียส่วนใหญ่จะเป็นศาสนาอิสลามซึ่งมีผู้นับถือ 97% ของประชากรทั้งหมด และชาวมุสลิมในแอลจีเรียมักเป็นนิกายซุนนี และมีชาวคริสต์ประมาณ 350,000 คน ซึ่งมักจะเป็นนิกายโปรเตสแตนต์ และยังมีชาวยิวประมาณ 2,000 คนอาศัยอยู่อีกด้วย
อาแล็ง บาดียู
อาแล็ง บาดียู (Alain Badiou; เกิด 17 มกราคม ค.ศ. 1937) เป็นนักปรัชญาชาวฝรั่งเศส อดีตหัวหน้าภาควิชาปรัชญา วิทยาลัยครูชั้นสูง (École Normale Supérieure) และผู้ก่อตั้งคณะปรัชญา มหาวิทยาลัยปารีส 8 (Université de Paris VIII) ร่วมกับฌีล เดอเลิซ, มีแชล ฟูโก และฌ็อง-ฟร็องซัว ลียอตาร์ บาดียูเขียนงานทางปรัชญาเกี่ยวกับประเด็นเรื่องสัต (being), ความจริง และอัตวิสัย ขณะที่ในทางการเมือง เขามีจุดยืนแบบซ้ายจัดและสนับสนุนแนวคิดแบบคอมมิวนิสต์
1937
ซอดองโย สายใยรักสองแผ่นดิน
ซอดองโย สายใยรักสองแผ่นดิน (Seo Dong Yo) เป็นละครอิงประวัติศาสตร์ของ สถานีโทรทัศน์ SBS จากประเทศเกาหลีใต้ เป็นละครที่บอกเล่าชีวประวัติของพระเจ้ามู กษัตริย์พระองค์ที่ 30 แห่งแพ็กเจ โดยได้กล่าวถึงเรื่องราวการต่อสู้ การเผชิญอุปสรรค เพื่อก้าวเข้าสู่บัลลังก์จนเป็นผลสำเร็จ และเรื่องราวความรักของพระองค์กับองค์หญิงซันวา ธิดาแห่งกษัตริย์ชิลลา จนเป็นต้นกำเนิดของบทเพลง "ซอดองโย"
วีโรเซลล์
วีโรเซลล์ เป็นสายพันธุ์เซลล์ที่ใช้เพาะเลี้ยง เป็นเซลล์เนื้อเยื่อบุผิวที่ดั้งเดิมได้จากไตของลิงเขียวแอฟริกา (African green monkey) สกุล Chlorocebus (เดิมสปีชีส์ Cercopithecus aethiops แต่ปัจจุบันจำแนกออกเป็นหลายกลุ่ม) นักวิทยาศาสตร์ญี่ปุ่นคู่หนึ่งที่มหาวิทยาลัยชิบะ (Chiba University) ในเมืองชิบะเป็นผู้พัฒนาขึ้นในปี1962 ชื่อเดิมย่อมาจากคำว่า verda reno ในภาษาเอสเปรันโตซึ่งหมายความว่า "ไตเขียว" โดยคำว่า "vero" เองหมายความว่า "ความจริง"
แพคิเซอฟาโลซอรัส
แพคิเซอฟาโลซอรัส (Pachycephalosaurus ) เป็นไดโนเสาร์หัวแข็ง หรือแพคิเซอฟาโลซอร์ชนิดหนึ่ง ไดโนเสาร์ชนิดนี้มีหัวหนาถึง 25 เซนติเมตร ซึ่งน่าจะมีไว้ต่อสู้หรือป้องกันตัว ฟอสซิลของค้นพบที่รัฐไวโอมิง ในปี ค.ศ. 1931 โดยนักล่าฟอสซิลชื่อกิลมอร์ แพคิเซอฟาโลซอรัสอาศัยอยู่ในยุคครีเทเชียสตอนปลายเมื่อประมาณ 70-65 ล้านปีก่อน มีญาติอย่างพรีโนเซฟาลี และดราโกเร็กซ์
หัวประหลาด
แต่ บ็อบ เบ็กเกอร์ผู้เชี่ยวชาญด้านไดโนเสาร์โต้แย้งว่า กะโหลกของแพคิเซอฟาไม่แข็งพอที่จะใช้ต่อสู้ แต่ยังไม่มีผู้เชี่ยวชาญเชื่อเขา เนื่องจากสมองของแพคิเซอฟาโลซอรัสและไดโนเสาร์หัวแข็งมีขนาดเล็ก และถ้าสมองเล็กก็หมายถึงสมองจะได้รับการกระทบเทือนน้อยกว่าสมองใหญ่
วิลเลิมที่ 4 เจ้าชายแห่งออเรนจ์
เจ้าชายวิลเลิมที่ 4 (Willem Karel Hendrik Friso; 1 กันยายน ค.ศ. 1711 - 22 ตุลาคม ค.ศ. 1751) เจ้าชายแห่งออเรนจ์ ตั้งแต่ประสูติและเป็นผู้ครองตำแหน่งสตัดเฮาเดอร์ที่สืบตระกูลเป็นพระองค์แรกแห่งสาธารณรัฐดัตช์ตั้งแต่ค.ศ. 1747 จนสิ้นพระชนม์เมื่อค.ศ. 1751 นอกจากนี้ยังทรงเป็นผู้ปกครองแห่งราชรัฐออเรนจ์-นัสเซาในจักรวรรดิโรมันอันศักดิ์สิทธิ์ด้วย
ทางแยกต่างระดับพานทอง
ทางแยกต่างระดับพานทอง (Phan Thong Interchange) เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 315
เบฮาตี ปรินส์ลัว
เบฮาตี ปรินส์ลัว (Behati Prinsloo; เกิด 16 พฤษภาคม ค.ศ. 1989) เป็นนางแบบสาวชาวแอฟริกาใต้-นามิเบีย อดีตหนึ่งในนางฟ้าวิกตอเรียส์ซีเคร็ต ในปี ค.ศ. 2009 เธอได้เดินโชว์ในงานวิกตอเรียส์ซีเคร็ตแฟชั่นโชว์ ตั้งแต่ปี 2007-2015 และปี 2018
ประวัติ
ปรินส์ลัวเกิดที่ประเทศแอฟริกาใต้ แต่ย้ายมาอยู่ที่ฟันเดอร์ไบล์ปาร์ก ประเทศนามิเบีย พ่อของเบฮาตีมีอาชีพเป็นมีอาชีพเป็นนักธุรกิจที่ประเทศแอฟริกาใต้ เธอเป็นลูกสาวเพียงคนเดียวของลูอิส ฟรานคอยส์ ปรินส์ลัว และแมคดา รอสซัว แม่ของเธอเคยเป็นอดีตนักวิ่งมาก่อน เธอเริ่มมีอาชีพนางแบบเมื่อตอนอายุได้ 16 ปี ด้านชีวิตส่วนตัวของเบฮาตี เธอได้แต่งงานกับนักร้องชาวอเมริกันชื่อว่า แอดัม เลอวีน นักร้องนำวงมารูนไฟฟ์ ที่ประเทศเม็กซิโก เมื่อวันที่ 19 กรกฎาคม ค.ศ. 2014 ทั้งคู่มีลูกสาวด้วยกัน 2 คนคือ: ดัสตี โรส (เกิดเมื่อ ค.ศ. 2016) และกีโอ เกรซ (เกิดเมื่อ ค.ศ. 2018) นอกจากนี้เธอยังเป็นเพื่อนสนิทกับกันดิส สวาเนปุล และลิลี ออลดริดจ์ นางแบบชื่อดังของวิกตอเรียส์ซีเคร็ต
ซ้งจุงเว้ยแหฺม่จ่ง
ซ้งจุงเว้ยแหฺม่จ่ง (Sống chung với mẹ chồng) เป็นละครโทรทัศน์ที่ผลิตโดยสถานีวิทยุโทรทัศน์แห่งประเทศเวียดนาม กำกับโดย Vu Truong Khoa ตอนแรกออกอากาศในวันที่ 5 เมษายน 2017
โมกแดง
โมกแดง หรือจำปูนแดง(Sims) Spreng.โมกแดงเป็นไม้พุ่มขนาดเล็ก สูง 2-4 เมตร ลำต้นมีรอยขีดสีขาวตามยาว แตกกิ่งน้อย ทรงพุ่มโปร่ง ใบเป็นใบเดี่ยว เรียงตรงข้าม รูปรี กว้าง 5-8 เซนติเมตร ยาว 8-12 เซนติเมตร ปลายใบแหลม ดอกเป็นดอกเดี่ยว บางครั้งออกเป็นกระจุก กระจุกละ 1-4 ดอก ดอกทรงระฆังคว่ำ ห้อยลง  กลีบดอกมี 5 กลีบ ปลายกลีบแหลม  ด้านหน้ากลีบดอกมีสีส้มแดงอมชมพู ด้านหลังมีสีขาวนวล  เมื่อดอกบานมีเส้นผ่านศูนย์กลาง 3-4 เซนติเมตร มีกลิ่นหอม ดอกบานวันเดียวแล้วร่วง ออกดอกตลอดปี
โมกแดงชอบอยู่ในที่ที่แสงแดดรำไร มีความชื้นในดินและในอากาศค่อนข้างสูง ดินที่ปลูกควรเป็นดินร่วนซุยระบายน้ำดี ขยายพันธุ์ด้วยการเพาะเมล็ด ตอนกิ่ง แยกหน่อที่แตกจากรากใต้ดิน ปลูกเป็นไม้ประดับ ดอกสวยงาม มีกลิ่นหอม
ผลใช้ปรุงเป็นยาขับระบบไหลเวียนโลหิต ยอดใช้เป็นผักสด นำมาใส่แกงได้
สถานีรถไฟบ้านแหลม
สถานีรถไฟบ้านแหลม เป็นสถานีรถไฟระดับ 3 ของทางรถไฟสายแม่กลอง เป็นสถานีต้นของเส้นทางช่วงบ้านแหลม-แม่กลอง ตั้งอยู่ถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร
ผู้โดยสารที่เดินทางไปกรุงเทพ จะต้องลงจากขบวนรถที่สถานีรถไฟบ้านแหลม และต่อเรือข้ามฟากที่ท่าฉลอม ไปขึ้นรถไฟช่วงต่อที่สถานีรถไฟมหาชัย มีปลายทางที่สถานีรถไฟวงเวียนใหญ่ ระยะทาง 31 กิโลเมตร
ในปี พ.ศ. 2558 การรถไฟแห่งประเทศไทย ได้สั่งปิดเส้นทางในช่วงระหว่างสถานีรถไฟบ้านแหลม - สถานีรถไฟแม่กลอง (ทางรถไฟสายตลาดร่มหุบ) ระหว่างวันที่ 13 พฤษภาคม - 8 พฤศจิกายน รวมระยะเวลา 180 วัน เพื่อปรับปรุงเส้นทางตามโครงการปรับปรุงทางรถไฟ ในระหว่างนี้จะใช้รถยนต์รับส่งผู้โดยสารแทนไปก่อน
พระกาล
พระกาฬไชยศรี หรือ พระกาล คติการบูชาพระกาลนั้นรับเอามาแต่อินเดียดั้งเดิม นิยมเรียก "พระกาลพระกุลี" หรือ "พระกาลกุลี" โดยดั้งเดิมจะนับถือพระกาลคู่กับพระกาลี ต่อมาภายหลังเรียกเพี้ยนเป็น "กุลี" ไป ต่อมาถึงสมัยรัตนโกสินทร์ ทีจะเห็นสร้อย "กลี" ฟังดูน่ากลัวนัก จึงเปลี่ยนสร้อยเสียใหม่ให้เป็น "ไชยศรี" ใช้เป็นทางราชการมาเห็นจะราวในสมัยรัชกาลที่สี่ ดังปรากฏในประกาศถือน้ำนั้นแต่คนทั่ว ๆ ไปก็จะเรียก "พระกาฬ" เฉย ๆ ตั้งแต่นั้น แต่คติการบูชาพระกาลยังคงอยู่โดยผสมกับคติความเชื่อพื้นถิ่นในไทย คือ ตากะลายายกะลีแทน
ทางแยกต่างระดับปลวกเกตุ
ทางแยกต่างระดับปลวกเกตุ หรือ ทางแยกต่างระดับไออาร์พีซี เป็นทางแยกต่างระดับแห่งหนึ่งในจังหวัดระยอง เป็นจุดตัดระหว่างทางหลวงแผ่นดินหมายเลข 36 กับทางหลวงแผ่นดินหมายเลข 3
อดอร์ (เพลงพรินซ์)
อดอร์ (Adore) เป็นเพลงของพรินซ์ จากอัลบั้มไซน์โอเดอะไทมส์ในปี ค.ศ. 1987 ได้รับการเปิดในสถานีวิทยุที่สำคัญแม้จะไม่เคยได้รับการปล่อยตัวเป็นซิงเกิล และกลายเป็นส่วนหนึ่งของการแสดงคอนเสิร์ตเป็นครั้งคราว
แหฺม่จ่งโตย
แหฺม่จ่งโตย (Mẹ chồng tôi) เป็นเทเลฟิล์มภาษาเวียดนาม ฉายเมื่อปี 1993 ดัดแปลงมาจากเรื่องสั้นของเหงวียน มิญ จิ๊ญ ที่มีชื่อเดียวกัน
สรุปเหรียญรางวัลโอลิมปิกเยาวชนตลอดกาล
สรุปเหรียญรางวัลโอลิมปิกเยาวชนตลอดกาล เป็นรายชื่อประเทศที่เคยได้รับเหรียญรางวัลจากการแข่งขันกีฬาโอลิมปิกเยาวชนทั้งฤดูร้อนและฤดูหนาว ตั้งแต่โอลิมปิกเยาวชนฤดูร้อน 2010 ถึงโอลิมปิกเยาวชนฤดูร้อน 2018 ซึ่งรวมทั้งหมดแล้วมี 127 ชาติที่เคยได้รับเหรียญรางวัลอย่างน้อย 1 เหรียญจากการแข่งขัน แบ่งเป็น 124 ชาติในโอลิมปิกเยาวชนฤดูร้อนและอีก 39 ชาติในโอลิมปิกเยาวชนฤดูหนาวที่ได้รับเหรียญรางวัล
สรุปเหรียญรางวัลโอลิมปิกเยาวชนแบ่งตามประเทศ
ตารางสรุปเหรียญรางวัลโอลิมปิกเยาวชนของแต่ละประเทศโดยเรียงตามลำดับตัวอักษร สรุปรวมทั้งโอลิมปิกฤดูร้อนและฤดูหนาว ตั้งแต่การแข่งขันโอลิมปิกเยาวชนครั้งแรกในปี ค.ศ. 2010 จนถึงครั้งล่าสุดโอลิมปิกเยาวชนฤดูหนาว 2020
{{legend|lightblue|ไม่ใช่ประเทศ}}
ประเทศที่ยังไม่เคยได้รับเหรียญรางวัลในโอลิมปิกเยาวชน
ตารางแสดงจำนวนการเข้าร่วมแข่งขันโอลิมปิกเยาวชนของแต่ละประเทศ
อรสม สุทธิสาคร
อรสม สุทธิสาคร เกิดเมื่อวันที่ 27 พฤศจิกายน พ.ศ. 2500 เป็นนักเขียนชาวไทย จากเด็กเก็บตัวในห้องสมุด ก้าวสู่นักเขียนสารคดีชื่อดัง ผลงานการเขียนที่ทำให้เธอเป็นที่รู้จัก ได้แก่ ชีวิตรักนวลฉวี, มนตราหิมาลัย, เป็นต้น
ชีวิตส่วนตัว
อรสม สุทธิสาคร เกิดเมื่อวันพุธที่ ที่ อำเภอท่าใหม่ จังหวัดจันทบุรี ในครอบครัวชาวสวน เข้าเป็นนักเรียนกินนอนที่โรงเรียนสตรีมารดาพิทักษ์ ในตัวจังหวัด ตั้งแต่ชั้น ป. เตรียมจนถึงมัธยมศึกษาปีที่ 2 จากนั้นเข้ามาศึกษาต่อแผนกศิลป์ฝรั่งเศสที่โรงเรียนสายปัญญา แต่ศึกษาต่อที่คณะรัฐศาสตร์ มหาวิทยาลัยรามคำแหง
อรสม เล่าว่า ตอนเด็กๆได้อ่านหนังสือมาก จนเกิดเป็นความฝันว่าอยากถ่ายทอดเรื่องราวของตนเป็นตัวหนังสือ จึงพยายามส่งบทกลอนไปที่รายการวิทยุ รัตติกาลที่รัก ซึ่งออกอากาศในจังหวัดจันทบุรีบ้านเกิด โดยบางครั้งบทกลอนของเธอได้ออกอากาศส่งผลให้เกิดแรงบันดาลใจอีกมากมายที่จะได้ระบายความเหงาผ่านตัวอักษรเมื่ออยู่ในโรงเรียนประจำ ขณะเดียวกันครูจะสนับสนุนให้ตนรักการอ่านอยู่เสมอไม่ว่าจะเป็นการให้อุปกรณ์การเขียน หรือมีหนังสือใหม่ๆ มาให้
เริ่มต้นการทำงานในวงการหนังสือด้วยการตรวจปรู๊ฟตั้งแต่อายุ 18 ปี ที่หนังสือพิมพ์ ประชาชาติรายวัน ยุคถนนศรีอยุธยา ผ่านงานทำหนังสือมาหลายหน้าที่ กระนั้น งานวรรณกรรมซึ่งมีอิทธิพลผลักดันให้ก่อเกิดแรงบันดาลใจในการสร้างงานเขียนคือ เรื่องละครแห่งชีวิต ของ หม่อมเจ้าอากาศดำเกิง รพีพัฒน์ ที่เป็นนิยายพันธุ์ทางชิ้นแรกของเมืองไทยซึ่งตัวละครเป็นคนไทยแต่ใช้ฉากประกอบในต่างประเทศ ปัจจุบันอรสม สุทธิสาครเป็นนักเขียนสารคดีอิสระ
ผลงานพิมพ์รวมเล่มที่ผ่านมา
ฯลฯ